เศร้า! ยอดผู้เสียชีวิตแผ่นดินไหวจ.อาเจะห์ของอินโดฯเพิ่มเป็น 52 ราย
 เศร้า! ยอดผู้เสียชีวิตแผ่นดินไหวจ.อาเจะห์ของอินโดฯเพิ่มเป็น 52 ราย
7 ธ.ค. 2559

เจ้าหน้าที่ของรัฐบาลอินโดนีเซีย เปิดเผยว่า ยอดผู้เสียชีวิตจากเหตุการณ์แผ่นดินไหว 6.4 แมกนิจูดในจังหวัดอาเจะห์ เพิ่มขึ้นเป็น 52 ราย และมีผู้ได้รับบาดเจ็บหลายร้อยคน นอกจากนี้ บ้านเรือนจำนวนมากยังได้รับความเสียหาย
แผ่นดินไหวครั้งนี้เกิดขึ้นเมื่อเวลาประมาณ 05.03 น.ตามเวลาไทยในวันนี้ โดยมีศูนย์กลางอยู่ห่างจากเมืองปีเด จายา ไปทางตะวันออกเฉียงเหนือประมาณ 18 กิโลเมตร และเกิดขึ้นที่ระดับความลึก 10 กิโลเมตร
ทั้งนี้ เจ้าหน้าที่ฝ่ายค้นหาและกู้ภัยยังคงเดินหน้าให้ความช่วยเหลือในพื้นที่ประสบภัย โดยประชาชนหลายสิบคนยังคงติดอยู่ในซากอาคารร้านค้าในเมืองปีเด จายา